Document ID: 31987R2662

KOMISSION ASETUS (ETY) N:o 2662/87,
annettu 1 päivänä syyskuuta 1987,
rasva-alan tuonti-, vienti- ja ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2041/75 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1915/87(),
ottaa huomioon rapsin-, rypsin- ja auringonkukansiementen vientituista 21 päivänä kesäkuuta 1967 annetun neuvoston asetuksen N:o 142/67/ETY(), sellaisena kuin se on viimeksi muutettuna asetuksella (ETY) N:o 2429/72(), ja erityisesti sen 6 artiklan,
sekä katsoo, että
komission asetuksen (ETY) N:o 2041/75(), sellaisena kuin se on viimeksi muutettuna asetuksella (ETY) N:o 3252/86(), 13 artiklassa vahvistetaan öljysiementen vientituen ennakkovahvistustodistuksen voimassaoloaika; olisi säädettävä mahdollisuudesta lyhentää tätä voimassaoloaikaa rajoitetuiksi ajanjaksoiksi, jotta markkinoiden hallinto mukautuisi ilmeneviin tilanteisiin paremmin, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2041/75 13 artiklaan alakohta seuraavasti:
"Tätä voimassaoloaikaa voidaan kuitenkin lyhentää tietyllä määrällä kuukausia, joka määrä vahvistetaan vientituen vahvistamisen yhteydessä samaa menettelyä noudattaen."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä syyskuuta 1987.

Labels: 3
17